Diari Oficial de la Generalitat Valenciana


Sumari del DOGV 5692, del 31-01-2008 (2008/1077)

ACORD de 31 d'agost de 2007, pel qual es deleguen les funcions d'autorització del pagament de fons FEADER entre l'organisme pagador i altres òrgans administratius de la Conselleria de Medi Ambient, Aigua, Urbanisme i Habitatge.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1077


Data del document
:   31-08-2007

Organisme emissor
:   Agència Valenciana de Foment i Garantia Agrària

Tipus de document
:   Acord

Anàlisi jurídica

 Descriptors 

:   * Agència Valenciana de Foment i Garantia Agrària
    * delegació de poders

ACORD de 31 d'agost de 2007, pel qual es deleguen les funcions d'autorització del pagament de fons FEADER entre l'organisme pagador i altres òrgans administratius de la Conselleria de Medi Ambient, Aigua, Urbanisme i Habitatge. [2008/1077]  
València, 31 d'agost de 2007  
Reunits  
Davant de Maritina Hernández Miñana, presidenta de l'Agència Valenciana de Foment i Garantia Agrària, i José Ramón García Antón, conseller de Medi Ambient, Aigua, Urbanisme i Habitatge.  
D'una banda, Vicente Riera Balbastre, secretari autonòmic d'Agricultura, Pesca i Alimentació, càrrec per al qual va ser nomenat per Decret 93/2007, de 6 de juliol, del Consell (DOCV núm. 5551, de 09.07.2007), en la seua condició de director de l'Organisme Pagador, segons l'article 3.2 del Decret 124/2006, de 8 de setembre, del Consell, pel qual es designa organisme pagador dels gastos corresponents a la política agrícola comuna a la Comunitat Valenciana i s'establix la seua organització i funcionament (DOGV núm. 5344, de 12.09.2006), i l'article 13.1 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia, en la redacció feta per la disposició final del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la conselleria d'Agricultura, Pesca i Alimentació (DOCV núm. 5566, de 30 de juliol).  
D'una altra, José María Benlliure Moreno, director general de l'Aigua, de la conselleria de Medi Ambient, Aigua, Urbanisme i Habitatge; M. Ángeles Centeno Centeno, directora general de Gestió del Medi Natural, de la conselleria de Medi Ambient, Aigua, Urbanisme i Habitatge.  
Actuant tots ells d'acord amb les atribucions que els conferix el Decret 121/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la conselleria d'Agricultura, Pesca i Alimentació i el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Medi Ambient, Aigua, Urbanisme i Habitatge.  
Es reconeixen la competència suficient per a atorgar el present acord, i a este efecte;  
Exposen  
Primer  
Que el Reglament (CE) 885/2006, de la Comissió, de 21 de juny, i el Reglament (CE) 1290/2005, del Consell, de 17 de maig, relatius a l'autorització d'organismes pagadors i altres òrgans i a la liquidació de comptes del FEAGA i del FEADER i, al finançament de la política agrícola comuna, respectivament, preveuen una sèrie de requisits que han de complir els organismes pagadors pel que fa a la liquidació de comptes.  
Concretament, l'annex I del Reglament (CE) 885/2006, establix els criteris d'autorització referits a l'«1. Entorn interior; 2. Activitats de control; 3.Informació i comunicació; 4. Seguiment», que han de complir els organismes pagadors perquè puguen actuar com a tals.  
Segons l'apartat c, «Delegació», dins del punt «1. Entorn interior», de l'esmentat annex, es perveu que en virtut de l'article 6, apartat 1 del Reglament (CE) 1290/2005, l'organisme pagador puga delegar qualsevol de les seues funcions principals excepte la relativa a l'execució del pagament.  
Segon  
Que de conformitat amb el Decret 131/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Medi Ambient, Aigua, Urbanisme i Habitatge, establix com a òrgan directiu d'esta, entre altres, els següents:  
- Direcció General de l'Aigua.  
- Direcció General de Gestió del Medi Natural.  
Tercer  
Que el Decret 124/2006, de 8 de setembre, del Consell, pel qual es designa organisme pagador dels gastos corresponents a la política agrícola comuna a la Comunitat Valenciana i s'establix la seua organització i el funcionament (DOGV núm. 5344, de 12.09.2006), designa en l'article 3 l'Agència Valenciana de Foment i Garantia Agrària com a organisme pagador de les ajudes del Fons Europeu de Garantia Agrària (FEAGA) i del Fons Europeu Agrari de Desenvolupament Rural (FEADER).  
Que de conformitat amb allò que es preveu en l'article 6 del Decret 124/2006, de 8 de setembre, del Consell (DOGV núm. 5344, de 12.09.2006), les funcions d'autorització dels pagaments en l'organisme pagador i la declaració de fiabilitat corresponen al director de l'Agència Valenciana de Foment i Garantia Agrària, i podrà delegar l'exercici d'esta competència en els termes establits en l'article 6, apartat 1 del Reglament (CE) 1290/2005.  
Quart  
Les mesures en relació amb les quals amb este acord es deleguen les funcions d'autorització de pagament són les finançades pel Fons Europeu Agrari de Desenvolupament Rural (FEADER), esmentades en la clàusula primera del present acord.   
Quint  
Tenint en compte l'anteriorment exposat, les parts subscriuen el present acord atenint-se a les següents   
Clàusules  
Primera  
L'Agència Valenciana de Foment i Garantia Agrària, en la seua condició d'organisme pagador, i en la forma i condicions que s'establixen, delega en l'òrgan que s'esmenta a continuació, i per a la gestió de la mesura que s'assenyala, així com per a aquelles mesures que dins de l'àmbit de les seues competències puguen aprovar-se finançades a càrrec del FEADER, les funcions d'autorització de pagaments així com la pràctica de les inspeccions de control, necessàries per a verificar la realitat dels fets que servixen de base als pagaments, de conformitat amb la legislació sectorial de la Unió Europea.  
I. Direcció general amb competències en matèria d'infraestructures hidràuliques:  
- (125) Infraestructures relacionades amb l'evolució i l'adaptació de l'agricultura i la silvicultura: gestió de recursos hídrics.   
Mesura inclosa en el Marc Nacional de Desenvolupament Rural 2007-2013.  
II. Direcció general amb competències en la conservació de la biodiversitat i protecció i gestió de les muntanyes i recursos forestals.  
Inversions. Capítol VI:  
- (226.1) Implantació de mesures preventives en incendis forestals.  
- (226.2) Accions per a la prevenció d'altres riscos naturals.   
- (227) Actuacions mediambientals de conservació i millora del patrimoni natural en Xarxa Natura 2000.  
Segona  
Els òrgans esmentats en la clàusula anterior, en la seua condició d'òrgans delegats disposen d'estructura organitzativa, mitjans personals i materials, procediments escrits amb les funcions i les responsabilitats dels seus efectius, adequada i suficient per a atendre les funcions delegades.  
Estos requisits han de ser documentats per l'òrgan delegat i posats a disposició del director de l'Organisme Pagador amb anterioritat a l'inici de la gestió de les mesures delegades.  
En la gestió de les mesures, l'òrgan delegat haurà d'observar els procediments legalment establits, de manera que s'oferisquen garanties suficients de compliment de la legislació aplicable de caràcter general, i s'haurà de sol·licitar a este efecte a l'òrgan competent en cada cas, tots els informes que siguen preceptius en virtut de disposició legal.  
Tercera  
En els casos en què corresponga a l'òrgan delegat la tramitació d'un expedient de contractació per a execució d'obres o inversions, l'òrgan delegat realitzarà el tràmit de contractació i adjudicació i remetrà a l'organisme pagador tota la documentació per a constància del gasto compromés.  
Serà responsabilitat de l'òrgan delegat el seguiment, el desenvolupament i l'execució de tota relació contractual que resulte de l'expedient de contractació, així com la pràctica dels controls que siguen necessaris per a verificar els fets sobre la base dels quals siguen autoritzats els pagaments.   
Quarta  
L'òrgan delegat, dins del termini establit per al pagament de cada una de les mesures d'ajuda i, en tot cas, amb antelació suficient a la data establida, haurà de remetre a l'organisme pagador l'informe dels controls efectuats segons la normativa aplicable, necessaris i previs al pagament.  
L'informe, que serà firmat pel cap de Servici i portarà el vistiplau del director general o responsable de l'òrgan o unitat delegada, haurà de comprendre els punts següents:  
- Relació detallada dels expedients autoritzats al pagament.  
- Llistat de controls realitzats, administratius, de camp o d'obres sobre inversions, i descriurà la forma en què s'han dut a terme.  
- Indicació que els controls efectuats han sigut supervisats per tècnics del mateix rang o d'un rang superior jeràrquic i, en particular, que els documents de control tenen el vistiplau del superior jeràrquic del tècnic que ha efectuat el treball, i s'indiquen les mesures de supervisió utilitzades.  
- Indicació dels mètodes de mostreig utilitzats i, si procedix, els criteris de risc utilitzats en la selecció d'expedients d'obres d'inversió sotmesos a control, l'abast i les limitacions observades en l'execució dels controls.  
- Criteris utilitzats en la selecció de projectes, d'acord amb la legislació aplicable de caràcter general, i compliment de les normes relatives a la contractació pública i legislació mediambiental.  
- Mesures preses en relació amb les discrepàncies i irregularitats proposades. Indicació de compliment de les obligacions establides per la normativa sectorial reguladora de la mesura, s'esmentaran els reglaments i, així mateix, els criteris d'autorització que establix el Reglament (CE) 885/2006.  
- Normativa o procediments escrits (manuals de procediment) que té establits l'òrgan delegat pel qual es definixen les responsabilitats i les obligacions de contractació, gestió, control i autorització dels pagaments.  
- S'emetrà informe, si és el cas, de les garanties constituïdes a favor de l'organisme pagador.  
- S'emetrà informe que tota la documentació generada per a autoritzar el pagament està accessible i es troba identificada, i s'esmentarà la seua ubicació en l'òrgan delegat.  
Quinta  
L'òrgan delegat, una vegada constatat que els projectes seleccionats reunixen les condicions per a autoritzar el pagament, resoldrà l'autorització del pagament, que inclourà la certificació d'admissibilitat així com la quantitat econòmica que ha de ser abonada de conformitat amb la legislació comunitària.  
Sexta  
L'òrgan delegat ha de remetre al director de l'Organisme Pagador:  
- L'autorització del pagament esmentada en la clàusula quarta.  
- L'informe del centre gestor responsable de gestió de la mesura en els termes exposats en la clàusula quarta.  
- El fitxer informàtic o suport electrònic amb totes les dades dels projectes autoritzats al pagament.  
- La informació trimestral en suport electrònic, amb les dades relatives als requeriments de pagament exigits per la Comissió, amb els pagaments a realitzar en eixe període.  
- La informació sobre els procediments de cada un dels pagaments que no procedisca realitzar o siguen pagaments indeguts.  
Sèptima  
L'òrgan delegat conservarà i custodiarà tota la documentació relativa als projectes d'inversió aprovats i als controls efectuats, ja siga en paper o en format electrònic, degudament registrada i localitzada, segons els procediments establits per l'organisme pagador.  
Octava  
S'autoritza l'accés als documents relatius als expedients o als projectes d'inversió i els controls efectuats, a les persones i als òrgans que tinguen dret a inspeccionar-los, i en particular als següents:  
- Servicis de l'Organisme Pagador responsables de tramitar el pagament.  
- Servici d'Auditoria Interna.  
- Òrgan de certificació.  
- Funcionaris de la Unió Europea.  
Novena  
S'autoritza l'organisme pagador perquè, a través del seu Servici d'Auditoria Interna, verifique que l'òrgan delegat complix amb les obligacions i els requisits exigits per a la formalització de la delegació acordada, de conformitat amb allò que s'establix en l'epígraf VI, de l'apartat c, «Delegació», del criteri d'autorització «1. Entorn interior» del Reglament (CE) 885/2006, de la Comissió.  
Deu  
Correspon a l'òrgan delegat realitzar l'inici, la instrucció i la resolució dels expedients de recuperació de pagaments indeguts, així com la seua recaptació en període voluntari, i facilitarà la informació que a este efecte li requerisca l'organisme pagador.  
Onze  
Correspon a l'organisme pagador, la inclusió en el registre de deutors la seua posterior declaració a la Unió Europea, dels beneficiaris que siguen subjectes dels expedients esmentats en la clàusula anterior, en els termes establits en la legislació comunitària.  
Igualment li correspon la comunicació a l'Oficina Europea de Lluita contra el Frau (OLAF), en els supòsits que procedisca, de conformitat amb allò que es preveu en el reglament relatiu a la comunicació i el seguiment d'irregularitats.  
Dotze  
En tot allò no previst en este acord, s'aplicaran els reglaments comunitaris propis de la matèria de què es tracte, en concordança amb el Reglament (CE) 885/2006, de la Comissió, i la normativa que regule les ajudes cofinançades.  
Tretze  
El present acord tindrà efectes a partir del 31 d'agost de 2007.  
I en prova de conformitat i per a la deguda constància de tot allò que s'ha convingut, es firma el present acord en tres exemplars en el lloc i la data al principi indicats.  
La consellera d'Agricultura, Pesca i Alimentació,  
Maritina Hernández Miñana  
El conseller de Medi Ambient, Aigua, Urbanisme i Habitatge,  
José Ramón García Antón  
El director de l'Organisme Pagador,  
Vicente Riera Balbastre  
El director general de l'Aigua,  
José M. Benlliure Moreno  
La directora general de Gestió del Medi Natural,  
M. Ángeles Centeno Centeno